open-index/open-wikipedia-markdown huggingface dataset:
Vähä Kivijärvi (Ylöjärvi, Länsi-Aure)

**Vähä Kivijärvi**  on Pirkanmaalla Ylöjärvellä Länsi-Aureessa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Vähä Kivijärvi on osa Aurejärven aluetta.

## Maantietoa
Järven pituus on 450 metriä, leveys 250 metriä ja sen pinta-ala on 7,1 hehtaaria. Se sijaitsee Kivinevan avosoiden keskellä Seitsemisen kansallispuistossa. Järveen ei laske ojia, mutta sillä on koneellisesti kaivettu laskuoja. Se kulkee pohjoiseen lähes 2,5 kilometriä ja laskee Ainesjärveen Isosaaren itäpuolella olevaan lahteen. Rantaviivan pituus on 1,2 kilometriä ja vain sen pohjoispäässä metsä ulottuu järven rantaan. Järvi on autio eikä sille johda teitä. Noin kilometrin verran etelään sijaitsee Iso Kivijärvi.

## Seitsemisen kansallispuisto
Järvi sijaitsee Seitsemisen kansallispuiston pohjoisreunalla syrjässä merkityistä reitkeilypoluista.

## Lähteet

## Aiheesta muualla
* Luontoon.fi: Seitsemisen kansallispuisto
Taavetin linnoituksen toinen kirkko

**Taavetin linnoituksen toinen kirkko** oli tiilistä rakennettu ortodoksinen kirkko Taavetin linnoituksessa palvelleiden venäläissotilaiden käyttöön. Se rakennettiin linnoituksen ensimmäisen kirkon paikalle sisälinnoitukseen ja se valmistui 1797. Kirkko oli pohjamuodoltaan pitkänomainen ja sen kellotorniin oli asennettu kolme kirkonkelloa. Edellisen kirkon tavoin Daavid Thessalonikalaisen muistolle pyhitetyn alttarin ja kirkkosalin erottava seinä, ikonostaasi, oli kenttäkirkkojen vastaavia muistuttava, kokoontaitettava ja ulkonäöltään melko vaatimaton, mutta vähävaraisen seurakunnan tarpeita palveleva.

Sotilaat siirrettiin linnoituksesta muualle 1803 ja samalla kirkollisen toiminnan tarve alueella päättyi. Vuonna 1829 kirkosta kuljetettiin suurin osa irtaimistosta Helsinkiin 1827 valmistuneeseen Pyhän Kolminaisuuden kirkkoon. Sinne vietiin kolme kirkonkelloa, evankeliumikirja ja hopeariisalla päällystetty Daavid Thessalonikalaisen ikoni. Ikonostaasi varastoitiin Viaporiin armeijan muiden kirkkoesineiden joukkoon, josta se 1843 siirrettiin Keisarillisen palatsin kotikirkkoon. Palatsista tuli myöhemmin Presidentinlinna ja ikonostaasi päätyi Kansallismuseoon. Taavetin linnoituksen tiilikirkon kohtaloksi tuli purkaminen 1830 ja siitä on säilynyt nykyaikaan vain vähäinen osa kiviperustusta Utti–Lappeenranta -tien läheisyydessä. Suuri osa kirkon jäljellä olleista rakenteista tuhoutui Luumäen kunnantaloa rakennettaessa. Talon lähellä on kirkon itäosasta jäljelle jääneet perustuksen kappaleet. Näkyvillä on seitsemän metrin pituinen, neljän metrin levyinen ja puolen metrin korkuinen jäänne. Kirkon rakenteita on myös mahdollisesti jäljellä kunnantalon eteen tehdyn nurmikon alla.

## Lähteet
Joseph Maria Olbrich

**Joseph Maria Olbrich** (22. joulukuuta 1867 – 8. elokuuta 1908) oli itävaltalainen jugendia edustanut arkkitehti ja professori Darmstadtissa vuodesta 1899. Olbrich pyrki arkkitehtuurissaan vapauteen vanhoista tyyleistä sekä konstruktiivisuuteen. Hän oli Otto Wagnerin oppilaista kuuluisin ja työskenteli yhdessä tämän kanssa 1890-luvulla. Olbrichista tuli kohta Wienin sesessionistisen arkkitehtipiirin johtaja. Yksi hänen päätöistään on hänen vuonna 1898 Sezessionille suunnittelemansa näyttelyrakennus. Vuonna 1899 hän siirtyi suurherttua Ernst Ludvigin toiveesta Olbrichin Darmstadtiin Mathildenhöhen taiteilijasiirtokunnan johtajaksi ja suunnittelijaksi. Useimmat siirtokunnan rakennukset toteutettiin Olbrichin piirustusten perusteella. Tässä asemassa Olbrich saavuttikin suurimman maineensa. Asuintaloissa Olbrich yhdisteli englantilaista kaupunkiarkkitehtuuria ja mannermaista jugendia. Vaikka Olbrich oli kenties wieniläisen jugendtyylin taiteellisesti lahjakkain edustaja, 1900-vuosikymmenen puolivälissä hän ryhtyi suunnittelemaan aiempaa funktionalistisempia, ajan klassisoivaan, jugendin vastaiseen virtaukseen liittyviä rakennuksia.

## Lähteet

## Aiheesta muualla

* http://architectuul.com/architect/joseph-maria-olbrich
Panu Toivonen (poliitikko)

**Panu Antti Toivonen** (27. syyskuuta 1921 Helsinki – 24. elokuuta 2006 Helsinki) oli suomalainen metsänhoitaja, toimittaja, kaupunginvaltuutettu ja Perustuslaillisen Kansanpuolueen (myöhemmin Perustuslaillinen oikeistopuolue) poliitikko.

Panu Toivosen vanhemmat olivat akateemikko, professori Yrjö Toivonen ja Hellä Helena Hänninen. Hän osallistui talvisotaan Helsingin ilmatorjuntapattereissa ja jatkosotaan Vallilan rykmentin riveissä. Sodan jälkeen hän opiskeli Helsingin yliopistossa ja valmistui metsänhoitajaksi. Toivonen työskenteli sitten toimittajana *[[Kauppalehti|Kauppalehdessä]]*, *[[Talouselämä (lehti)|Talouselämä]]*-lehdessä, *[[Vakuutussanomat|Vakuutussanomissa]]* ja *[[Mainostaja]]*-lehdessä. Hän perusti Suomen ensimmäisen PR-toimiston 1950-luvun lopulla.

Toivonen toimi vuonna 1973 perustetun Perustuslaillisen kansanpuolueen seuraajan Perustuslaillisen oikeistopuolueen puoluesihteerinä vuosina 1982–1990, ja hän toimitti perustuslaillisten *[[Express (lehti)|Express]]*-lehteä. Hänet valittiin vuoden 1978 presidentinvaaleissa puolueen ehdokkaan Ahti M. Salosen valitsijamieheksi.

Toivonen harrasti musiikkia ja hän esiintyi opiskeluvuosinaan klarinetinsoittajana eri jazzyhtyeissä, kuten Valto Laitisen orkesterissa.

Panu Toivosen poika on *[[Seura]]*-lehden toimittaja Hannu Toivonen.

## Teoksia
* *Vedestä ja vesijohdoista Vesionnisen 50-vuotispäivänä*. Vesionninen, Helsinki 1963
* *Mainonnan arvostelu ja mainonnan ajojahti*. Helsinki 1969.

## Toimitteita
* *Puoli vuosisataa Suomea rakentamassa: Piirteitä Asfalttiosakeyhtiö Lemminkäisen toiminnasta vuosina 1910–1960*. Perusaineisto Arvo Puukari, Erkki Ratia. Toimitussihteeri Panu Toivonen. Asfalttiosakeyhtiö Lemminkäinen, Helsinki 1960.

## Lähteet
Deeply Rooted

**Deeply Rooted** on rap-artisti Scarfacen kahdestoista studioalbumi, joka julkaistiin 4. syyskuuta 2015. Albumista on myös julkaistu Best Buy Deluxe Edition versio, joka sisältää kolme lisäkappaletta.

## Kappaleet

### Best Buy Deluxe Edition

## Arvostelut
* Allmusic: 
* Exclaim!: 7/10
* HipHopDX: 

## Listasijoitukset

## Lähteet
Panu Toivonen

**Panu Toivonen** -nimisiä henkilöitä ovat:

* Panu Toivonen (1921–2006), suomalainen metsänhoitaja, toimittaja, kaupunginvaltuutettu, Perustuslaillisen oikeistopuolueen puoluesihteeri
* Panu Toivonen (s. 1972), suomalainen jalkapallomaalivahti
Federation Tower

**Federation Tower** () on vuonna 2016 valmistunut pilvenpiirtäjäkompleksi Moskovassa Venäjällä. 93-kerroksinen ja 360 metriä korkea itäinen torni oli Euroopan korkein pilvenpiirtäjä, kunnes Lahta-keskus ohitti sen vuonna 2017. Itäisessä tornissa syttyi tulipalo vuonna 2012, ja rakentamista päästiin jatkamaan vasta keväällä 2014.

## Lähteet

## Aiheesta muualla
Aadamin ja Eevan elämä

**Aadamin ja Eevan elämä** () eli **Mooseksen ilmestyskirja** () on juutalainen pseudepigrafinen kirjoitus noin vuosien 20 eaa. ja 70 jaa. väliltä. Se kuuluu niin sanottuihin vanhatestamentillisiin apokryfeihin. Teksti on juutalaista perää, mutta se on myöhemmin muokattu kristillisempään suuntaan. Aadamin ja Eevan elämä on kirjoitettu jollakin seemiläisellä kielellä, mutta se on säilynyt vain kreikan ja kirkkoslaavin kielellä. Ainakin Nikodemuksen evankeliumi käyttää sitä lähteenään. Kirjasta tekee mielenkiintoisen se, että se ei sisällä yhtään gnostilaista ainesta, toisin kuin useat muut saman ajanjakson apokryfiset kirjat.

## Sisältö

Aadamin ja Eevan elämä kuvaa 1. Mooseksen kirjan syntiinlankeemuskertomusta ja sen jälkeisiä tapahtumia. Kirja kuvaa Aadamin ja Eevan katumusta ja heidän itkuaan siitä, että he rikkoivat Jumalan käskyä vastaan. Kirjan narratiivissa Eeva ja hänen poikansa Seet kulkevat Paratiisin lähistöllä karkotuksen jälkeen. Heille ilmestyy arkkienkeli Mikael, joka ilmoittaa, että Aadam kuolee kolmen päivän päästä. Aadamin ja Eevan elämä korostaa ylösnousemuksen odotusta. Kirjassa on allegoriaa Jeesuksen ristinkuolemasta ja kasteesta.

## Suomennokset

Aadamin ja Eevan elämä on ilmestynyt kreikankielisellä nimellään Mooseksen ilmestyskirja Ortokirjan kustantamana ja Johannes Seppälän kääntämänä vuonna 1982.

## Katso myös

*Apokryfiset kirjat
*Syntiinlankeemus

## Aiheesta muualla
*http://www.ilias.fi/ortokirja/16.htm

## Lähteet
Branden Albert

**Branden Albert** (s. 4. marraskuuta 1984 Rochester, New York) on yhdysvaltalainen entinen amerikkalaisen jalkapallon pelaaja, pelipaikaltaan ulompi hyökkäyksen linjamies. Hän edusti NFL-urallaan Kansas City Chiefsia ja Miami Dolphinsia.

## Ura
### Kansas City Chiefs
Albert oli Chiefsin ensimmäisen kierroksen varaus vuoden 2008 NFL:n varaustilaisuudesta. Hän allekirjoitti seuran kanssa viiden vuoden sopimuksen. Albert pelasi avauskaudellaan viisitoista ottelua. Chiefs ei menestynyt hänen avauskaudellaan voitettuaan vain kaksiottelua kauden aikana jääden läntisen divisioonan viimeiseksi.

Kaudella 2009 Albertin joukkue kärsi saman kohtalon jäätyään divisioonansa viimeiseksi. Chiefs onnistui voittamaan neljä ottelua. Albert pelasi kauden aikana neljätoistaottelua ollen kaikissa avauksessa.

Kolmannella kaudellaan 2010 Albert pelasi viisitoista ottelua, kun Chiefs voitti läntisen divisioonan. Seura keräsi kuudestatoista ottelusta kymmenen voittoa ja eteni pudotuspeleihin. Heidän matkansa päättyi ensimmäisellä kierroksella häviöön Baltimore Ravensia vastaan pistein 30–7.

Kaudella 2011 Chiefs ei menestynyt edelliskauden tapaan. Seura jäi viimeiseksi divisioonassaan seitsemällä voitolla. Albert pelasi kauden aikana ensimmäistä kertaa kauden kaikki kuusitoista ottelua.

Albertin viides kausi Chiefsissä ei tuottanut myöskään menestystä. Albert pelasi kolmetoista ottelua ja oli avauksessa yksitoista kertaa. Chiefs jäi divisioonansa viimeiseksi kahdella voitolla.

Kausi 2013 oli Albertin kannalta menestyksellisempi. Hän pelasi runkosarjassa kaksitoista ottelua ja joukkue sijoittui divisioonassaan kolmanneksi yhdellätoista voitolla. Chiefs eteni pudotuspeleihin, jossa se hävisi ensimmäisellä kierroksella Indianapolis Coltsille pistein 44–45.

### Miami Dolphins
Albert allekirjoitti maaliskuussa 2014 viiden vuoden sopimuksen Miami Dolphinsin kanssa. Hän pelasi avauskaudellaan Miamissa yhdeksän ottelua. Seura sijoittui kahdeksalla voitolla kolmanneksi ja jäi ulos pudotuspeleistä.

Kaudella 2015 Albert sai enemmän peliaikaa ja pelasi neljässätoista ottelussa. Miami menestyi heikommin kuin edellisellä kaudella jääden divisioonansa viimeiseksi kuudella voitolla.

## Lähteet
Alpo Savolainen

**Alpo Ilmari Savolainen** (9. syyskuuta 1917 Helsinki – 25. helmikuuta 1977) oli suomalainen pikajuoksija ja pesäpalloilija.

## Ura
### Pikajuoksu
Helsingin Kisa-Tovereita edustanut Savolainen saavutti viisi Työväen Urheiluliiton mestaruutta 100 ja 200 metrillä vuosina 1936–1938. Vuoden 1937 Antwerpenin työläisolympialaisissa hän voitti 100 metrin juoksun ajalla 10,9 ja sijoittui 200 metrillä toiseksi. Alkuvuonna 1939 Savolainen siirtyi Kenttäurheilijoihin ja sieltä vielä saman kevään aikana ruotsinkieliseen Kronohagens IF:n eli Kiffeniin, jotka molemmat olivat porvarillisen SVUL:n seuroja. 

Loikkauksena jälkeen hän pystyi osallistumaan Kalevan kisoihin, joissa Savolainen sai hopeaa 100 metrillä vuosina 1939 ja 1944 sekä pronssia 1945. Lisäksi hän saavutti 200 metrillä hopeaa vuonna 1944. SVUL:n urheilijana Savolainen nousi myös Suomen yleisurheilumaajoukkueeseen ja osallistui neljään maaotteluun vuosina 1939–1946.

Kesäkuussa 1939 Savolainen sivusi Helsingin olympiastadionilla Palle Virtasen ja Aki Tammiston aikaisemmin juoksemaa 100 metrin Suomen ennätystä 10,7. Se säilyi SE-tuloksena aina vuoteen 1955, jolloin Voitto Hellstén saavutti ajan 10,6. Savolainen oli tosin juossut 10,6 jo vuonna 1937, mutta koska tulos tehtiin TUL:n kilpailussa, sitä ei noteerattu Suomen ennätykseksi. Aika on edelleen Helsingin Kisa-Toverien seuraennätys. Lisäksi hän juoksi saman ajan jatkosodan aikana vuonna 1944 Karhumäellä käydyissä armeijan kilpailuissa.

Savolainen loukkaantui pahoin liikenneonnettomuudessa 1. marraskuuta 1939 törmättyäään moottoripyörällä yhteen auton kanssa Hyrylän tiellä.

### Pesäpallo
Alpo Savolainen pelasi Helsingin Kisa-Tovereissa myös pesäpalloa ja oli mukana  voittaneessa joukkueessa. Myöhemmin hän edusti vielä Helsingin Pallonlyöjiä pesäpallon SM-sarjassa yhden kauden ajan vuonna 1947.

## Lähteet
PNC Park

**PNC Park** on stadion Pittsburghissa, Pennsylvanian osavaltiossa, Yhdysvalloissa. Stadion valmistui vuonna 2001, ja se on toiminut siitä lähtien MLB-joukkue Pittsburgh Piratesin kotikenttänä.

PNC Park sijaitsee Alleghenyjoen vieressä. Kivenheiton päässä stadionilta on myös vuonna 2001 valmistunut 68 400 -paikkainen Heinz Field, jota käyttää pääasiassa NFL-joukkue Pittsburgh Steelers.
Koirajärvi (Parkano)

**Koirajärvi**  on Pirkanmaalla Parkanossa Aurejärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Koirajärvi on osa Aurejärven aluetta.

## Maantietoa
Järven pituus on 350 metriä, leveys 100 metriä ja sen pinta-ala on 3,6 hehtaaria. Se sijaitsee Mullivehmaalla Koiranevan pohjoispuolella. Siihen laskee metsä- ja suo-ojia Koiranevalta ja Kokonnevalta. Laskuoja on nimeltään Koiraoja ja se lähtee järven itäpäästä ja laskee 1,7 kilometrin jälkeen Aurejärveen Siikamon taakse. Rantaviivan pituus on 850 metriä. Ympäristö on kangasmetsää lukuun ottamatta eteläpuolista suota. Järvi on autio eikä sinne johda tietä. Aurejärven rannalta kulkee järvelle kärrypolku. Metsäautotie ohittaa järven noin 150 metriä lännessä.

## Lähteet
Saukkolampi (Ylöjärvi)

**Saukkolampi**  on Pirkanmaalla Ylöjärvellä Lassilassa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Saukkolampi on osa Aurejärven aluetta.

## Maantietoa
Lammen pituus on 400 metriä, leveys 200 metriä ja sen pinta-ala on 4,5 hehtaaria. Se sijaitsee Saukkonevan eteläpäässä suolla. Siihen laskee yksi suo-oja, jossa virtaa ojitetun suon vedet lammen läpi. Sen laskuoja on johto-oja, joka laskee tiheästi ojitetun suon läpi ja noin 2,5 kilometrin jälkeen se laskee Aurejärveen Kiisonperälle. Rantaviivan pituus on 1 kilometriä pitkä ja on vain suota tai avosuota. lampi on autio eikä sille johda teitä. Parkanon raja kulkee ohi 300 metrin päässä luoteessa.

## Lähteet
Żnin

**Żnin** on kaupunki Kujavia-Pommerin voivodikunnassa Puolassa. Kaupungin asukasluku oli vuoden 2019 arvion mukaan 13&nbsp;793.

## Lähteet

## Aiheesta muualla
Taottavuus

**Taottavuus** on materiaalin, varsinkin metallin ominaisuus kestää takomalla, puristamalla tai valssaamalla suoritettavaa muotoilua särkymättä. Hyvin taottava metalli voidaan takoa tai valssata hyvin ohueksi lehdeksi.

Kaikista metalleista taottavin on kulta, toiseksi taottavin hopea.  Kullan suuri taottavuus tekee mahdolliseksi valmistaa hyvin ohutta lehtikultaa. Niinpä kuutiosenttimetri (1 cm3) kultaa voidaan takoa lehdeksi, jonka paksuus on 0,000&nbsp;13 millimetriä ja pinta-ala 7,9 neliömetriä.

Taottavuuteen läheisesti liittyvä ominaisuus on venyvyys, joka merkitsee, että materiaali voidaan venyttää hyvin pitkäksi ja ohueksi langaksi. Hyvin taottavat metallit ovat useimmiten, mutta eivät aina, myös hyvin venyviä. Esimerkiksi lyijy kuitenkin on hyvin taottavaa, mutta ei venyvää.

## Lähteet
SBS Blues

**SBS Blues** oli helsinkiläinen salibandyseura, joka perustettiin huhtikuussa 2016.  Seura fuusioitui HIFK:n salibandyjaoston kanssa keväällä 2018, siten että Blues siirtyi HIFK:on alaisuuteen. 

## Lähteet
Disopyramidi

**Disopyramidi** (C21H29N3O) on fenyylibutyramidijohdannaisiin kuuluva orgaaninen yhdiste. Yhdistettä voidaan käyttää lääketieteessä sydämen rytmihäiriöiden hoitamiseen.

## Vaikutusmekanismi ja käyttö
Disopyramidi kuuluu natrium- ja kaliumkanavien salpaajiin, ja sen vaikutukset ovat samankaltaisia kinidiinin ja prokainamidin kanssa. Näiden ionikanavien salpautumisen johdosta sydämen lihassolujen depolarisaatio estyy ja aktiopotentiaalin kesto pidentyy. Lääkeainetta voidaan käyttää sekä eteis- että kammiovärinän hoitoon. Disopyramidi on optisesti aktiivinen yhdiste. Disopyramidin on todettu myös estävän eteisvärinäkohtauksia. Disopyramidi on emäksinen yhdiste ja sen pK<sub>a</sub>-arvo on 10,2.

## Haittavaikutukset
Tyypillisiä disopyramidin haittavaikutuksia ovat ruuansulatuskanavan vaivat kuten vatsakipu, oksentelu ja ripuli. Erityisesti S(+)-enantiomeerilla on antikolinergisiä vaikutuksia, mikä voi aiheuttaa niin kutsuttua kääntyvien kärkien takykardiaa, suun kuivumista, ummetusta ja näköhäiriöitä. Se myös pidentää QT-aikaa. Erityisesti R(-)-enantiomeerilla on niin kutsuttu negatiivinen inotrooppinen vaikutus, mikä voi johtaa hyvin alhaiseen verenpaineeseen eli hypotensioon.

## Valmistus
Disopyramidin synteesin lähtöaineita ovat bentsyylisyanidi ja 2-klooripyridiini tai 2-bromipyridiini. Nämä reagoivat natriumamidin toimiessa emäksenä ja muodostavat nitriilijohdannaisen, joka reagoi edelleen natriumamidin läsnä ollessa alkylaatioreaktiolla 2-di-isopropyyliaminoetyylikloridin kanssa. Näin muodostunut välituote hydrolysoidaan rikkihapon avulla disopyramidiksi.
:

## Lähteet
Luettelo Baseball Hall of Fameen kuuluvista henkilöistä

Luettelo Baseball Hall of Fameen valituista henkilöistä.

Luettelossa käytetyt lyhenteet:

*Kursiivilla* merkityt pelaajat valittiin ensimmäisenä kelpoisuusvuotenaan.

## Lähteet
Pietarin ja Andreaan teot

**Pietarin ja Andreaan teot** () on varhaiskristillinen, *[[Uusi testamentti|Uuden testamentin]]* apokryfisiin kirjoihin lukeutuva apostolien tekoihin eli *acta*-kirjallisuuteen kuuluva kirjoitus. Se on kansanomainen kuvaus Pietarin ja Andreaan teoista.

## Historia
Kirjoitus on ajoitettu 300-luvulle ja kirjoitettu alun perin kreikaksi. Kreikankielisen version lisäksi se tunnetaan myös slaavinkielisenä sekä näistä poikkeavana etiopiankielisenä versiona. Kirjoitus on jatkoa *[[Andreaan ja Mattiaan teoille|Andreaan ja Mattiaan teoille]]*, ja mahdollisesti kirjoitettu saattamaan sen tarina päätökseen. Tekstinä kirjoitusta voidaan luonnehtia hurskaaksi saduksi. Sen kirjoittajaa ei tunneta.

## Sisältö
Kirjasta on säilynyt vain osa. Se jatkaa *Andreaan ja Mattiaan tekojen* kertomusta, jossa Andreas on ollut ihmissyöjien kaupungissa. Pilvi kuljettaa hänet vuorelle Pietarin, Mattiaan, Aleksandroksen ja Rufuksen luokse. Jeesus-lapsi ilmestyy ja kehottaa seuruetta jatkamaan matkaansa barbaarien kaupunkiin.

Apostolit jatkavat kaupunkiin. Hieman ennen sinne saapumista he auttavat vanhaa miestä peltotöissä nostattamalla ja kypsyttämällä hänelle viljan hetkessä. Tämän jälkeen heitä pidetään kaupungissa noitina, ja heidän tulonsa kaupunkiin yritetään estää laittamalla kaupunginportille alaston ilotyttö. Arkkienkeli Mikael ilmestyy Andreaan rukoiltua ja nostaa naisen hiuksista pois tieltä, jotta apostolit pääsevät kaupunkiin.

Kaupungissa apostolit parantavat ihmisiä. Rikas mies, Onesiforos, tulee ja kysyy, voisiko hänkin tehdä ihmeitä jos ryhtyy kristityksi. Pietari vastaa Jeesuksen sanoilla: ”Helpompi on kamelin mennä neulansilmästä kuin rikkaan päästä Jumalan valtakuntaan”. Onesiforos haluaa tälle vahvistuksen. Pietari rukoilee, ja Jeesus ilmestyy 12-vuotiaana poikasena, joka pyytää saada paikalle kamelin ja neulan. Kun ne on löydetty, Pietari laittaa kamelin menemään neulansilmän läpi. Onesiforos suostuu uskomaan kuitenkin vasta kun ihme toistetaan hänen omalla kamelillaan ja neulallaan. Kristityksi ryhdyttyään Onesiforos yrittää toistaa ihmeen vielä itse, mutta ihme jää puolitiehen. Pietari vastaa, että hänet tulisi kastaa ensin. Suuri joukko ihmisiä kastetaan kaupungissa. Myös ilotyttö tekee parannuksen ja muuttaa kotinsa luostariksi.

## Lähteet

## Kirjallisuutta
### Suomennos

* *Pietarin ja Andreaan teot*. Teoksessa 

### Muita käännöksiä ja tekstilaitoksia
* *Acta Petri et Andreae*. Teoksessa 
* *The Acts of Peter and Andrew*. Teoksessa 

## Aiheesta muualla
* ''The Acts of Peter and Andrew''. The Gnostic Society Library. 
* ''The Acts of Peter and Andrew''. New Advent.
Rickson Mansiamina

**Luyindula Rickson Mansiamina** (s. 9. heinäkuuta 1997) on ruotsalainen jalkapalloilija, joka edustaa Veikkausliigassa pelaavaa Helsingin IFK:ta lainalla kotimaansa AIK:sta. Pelipaikaltaan Mansiamina on laitahyökkääjä.

Mansiamina on edustanut juniorina sekä Hammarby IF:ää että AIK:ta. Vuonna 2016 hän teki debyyttinsä AIK:in edustusjoukkueessa Ruotsin cupin ottelussa. Huhtikuussa 2016 Mansiamina siirtyi testijakson jälkeen lainasopimuksella Suomen Veikkausliigan Helsingin IFK:hon.

## Lähteet
Camarguenkarja

**Camarguenkarja** on väriltään musta nautakarjarotu. Se elää nimensä mukaisesti Ranskan Provence-Alpit-Rivieran alueella, Rhônejoen suistossa sijaitsevalla Camarguen kosteikkoalueella. Rotua käytetään pääasiassa lihan tuottoon, härkätaisteluihin ja perinnemaiseman ylläpitoon.

Camarguenkarjan naudat ovat pienikokoisia. Sonnit ovat 125 senttimetriä korkeita painon ollessa 400 kilogrammaa. Lehmien korkeus on 115 senttimetriä ja paino 250 kilogrammaa. Väriltään camarguenkarja on musta tai joskus tummanruskea. Sen sarvet ovat harmaat ja kärjistä tummat. Rotua on alun perin kasvatettu pääasiassa härkätaisteluihin. Rodun maidon tuotto on huono ja sitä käytetään pääasissa lihantuottamiseen. Sillä on myös merkitystä suiston perinteisen maiseman ylläpitämisessä kun se pitää aluskasvillisuutta kurissa laiduntaessaan. Perinteistä camarguenkarjaa on jäljellä noin 5&nbsp;000 yksilöä.

Perinteiset ranskalaiset härkätaistelut, *la course Camarguaise*, joita järjestetään esimerkiksi Arlesin roomanajalta peräisin olevalla amfiteatterissa ovat verettömiä. Samoja härkiä käytetään uudestaan taisteluissa ja hyvä härkä voi taistella 10 vuotta. Huonot taisteluhärät päätyvät teuraaksi. Niissä matadorin tai raseteurin pitää taistelussa ottaa härän sarvien väliin laitettu nauha pois. Yhden ottelun kesto on 15 minuuttia.

## Katso myös
* Camarguenhevonen

## Lähteet

## Aiheesta muualla

* 
* 
*
Luettelo Suicide Squadin jäsenistä

Suicide Squad on fiktiivinen valtion agentuuriliike, joka esiintyy DC Comicsin julkaisemissa tarinoissa. **Tummennetut nimet** kuvaavat ryhmän tunnetuimpia jäseniä.

## Hopeisen ajan Suicide Squad (1959 – 1987)

## ''Suicide Squad'' (vol. 1) (1987 – 1992)

## Väiaikaiset Suicide Squadit (1992 – 2001)

## ''Suicide Squad'' (vol. 2) (2001 – 2002)

## Väliaikaiset Suicide Squadit (2002 – 2008)

## ''Suicide Squad'' (vol. 3) (2007 – 2008)

## Väliaikaiset Suicide Squadit (2008 – 2011)

## ''Uusi Suicide Squad'' (2014 – 2016)

## Suicide Squad (vol. 5) (2016–2019)

## Suicide Squad (vol. 6) (2019–2020)

## Suicide Squad (vol. 7) (2021–2022)

## Interim Suicide Squads (2022–2024)

## Suicide Squad: Dream Team (2024)
Saint-Étienne-du-Mont

**Saint-Étienne-du-Mont** on kirkko Pariisin keskustassa 5. arrondissementin alueella, aivan Panthéonin takana. Kirkko on nimetty pyhän Stefanoksen mukaan, mutta tunnetaan parhaiten Pariisin suojeluspyhimyksen, pyhän Genevièven muistokirkkona.

## Rakennushistoria
Kirkko kuului alkujaan läheiselle Sainte-Genevièven luostarille. Luostari perustettiin jo frankkien kuningas Klodvig I:n aikana ja omistettiin myöhemmin pyhälle Genevièvelle. Vanha luostarikirkko sijaitsi lähistöllä. Nykyisen Saint-Étienne-du-Montin paikalle rakennettiin vuonna 1222 lähialuetta palvellut seurakuntakirkko, mutta se kävi 1400-luvulla liian pieneksi asutuksen kasvaessa. Nykyistä kirkkoa rakennettiin yli 130 vuotta, vuodesta 1492 vuoteen 1626. Ensimmäisinä valmistuivat apsiksen holvit, sitten goottilaistyylinen kuori vuonna 1537, arkkitehti Philibert Delormen suunnittelema kuoriaitaus vuoteen 1540 mennessä ja päälaivan holvit sekä poikkilaiva vuonna 1580. Julkisivun ja sisäänkäynnin rakentaminen alkoi vuonna 1610 ja kellotorni valmistui rakennuksen viimeisenä osana vuonna 1624. Kirkon julkisivu restauroitiin arkkitehti Victor Baltardin johdolla vuosina 1861–1868.

Itse Sainte-Genevièven luostarista ei ole säilynyt nykypäiviin muuta kuin läheiseen Lycée Henri-IV -kouluun yhdistetty niin sanottu Klodvigin torni (*Tour Clovis*).

## Arkkitehtuuri ja sisätilat

Pitkään kestäneen rakentamisen seurauksena kirkossa yhdistyy useita arkkitehtuurityylejä flamboyant-tyylisestä gotiikasta aina varhaisbarokkiin. Kirkon päädyssä yhdistyy useita koristeaiheita: päätykolmiolla varustetun klassisen portiikin ylle on sijoitettu goottilainen ruusuikkuna, ja vielä sen ylle pyöreällä oculus-ikkunalla varustettu taitepääty. Sekä julkisivu että sisätilat ovat hyvin koristeelliset. Vaikuttava kuoriaitaus on ainoa Pariisissa säilynyt. Barokkityylinen saarnatuoli on vuodelta 1651.

Saint-Ètienne-du-Montin urut ovat Pariisin viidenneksi suurimmat ja vuonna 1631 valmistunut urkujen kotelo on kaupungin vanhin. Kuuluisa muusikko Maurice Duruflé toimi kirkon urkurina vuosina 1958–1986.

Kuuluisia Saint-Étienne-du-Montin kirkkoon haudattuja henkilöitä ovat muun muassa tiedemies Blaise Pascal ja näytelmäkirjailija Jean Racine.

## Pyhä Geneviève

Pyhä Geneviève samoin kuin Sainte-Genevièven luostarin perustanut kuningas Klodvig haudattiin aikoinaan luostarin alkuperäiseen kirkkoon. Luostarikirkossa sijainnut Genevièven hauta hävitettiin Ranskan vallankumouksen aikana ja hänen pyhäinjäännöksensä poltettiin. Luostari alkuperäisine kirkkoineen purettiin nykyisen Rue Clovis -kadun tieltä vuonna 1804, minkä jälkeen Saint-Étienne-du-Montista tuli Genevièven ensisijainen muistopaikka ja jäljelle jääneiden pyhäinjäännösten säilytyspaikka.

Pyhän Genevièven jäännökset ovat nykyään vuonna 1853 kirkkoon lisätyssä pyhän Genevièven kappelissa. Hautaan on liitetty alkuperäisestä sarkofagista jäljelle jääneet kivet. Kappelin ikkunoiden lasimaalaukset kuvaavat Genevièven elämänvaiheita. Genevièveä muistetaan joka vuosi rukoilemalla kirkossa yhdeksän päivän ajan 2.–10. tammikuuta.

## Lähteet

## Aiheesta muualla

*Seurakunnan kotisivu
Kikkoman

on japanilainen yritys, joka valmistaa muun muassa soijakastiketta, miriniä, shōchūa ja sakea. Yritys perustettiin vuonna 1917 Nodan kaupungissa Chiban prefektuurissa, kun jo 1600-luvulta asti toiminnassa olleet Mogin ja Takanashin perheyritykset yhdistyivät. ”Kikko” tarkoittaa japanin kielessä kilpikonnan kilpeä, ja ”man” merkitsee lukua 10&nbsp;000. Kilpikonna symboloi japanilaisessa kulttuurissa onnea, vaurautta ja kestävyyttä, ja se elää legendan mukaan 10&nbsp;000 vuotta.

Kikkomanin soijakastike on maailman markkinajohtaja alallaan. Hollantiin vuonna 1997 perustettu tehdas sekä kahdeksan muuta tehdasta Aasiassa ja Yhdysvalloissa tuottavat noin 400 miljoonaa litraa soijakastiketta vuosittain. Yrityksen hallituksen puheenjohtaja on Yuzaburo Mogi (s. 1935), joka oli aiemmin toimitusjohtajan asemassa. Kikkoman on myös Japanin keisarillisen hovin virallinen soijakastikkeen toimittaja.

## Lähteet

## Aiheesta muualla
Suomen kemianteollisuus

**Suomen kemianteollisuus** on teollisuudenala Suomessa, johon kuuluvat esimerkiksi petrokemia (öljynjalostus), maatalouskemikaalit kuten lannoitteet ja torjunta-aineet, lääkeaineteollisuus, maaliteollisuus ja muoviteollisuus.

Vuonna 2014 Suomen ulkomaankaupan arvosta kemianteollisuuden osuus oli 23 prosenttia. Kemianteollisuus oli suurin yksittäinen vientisektori.  Kemianteollisuuden tuotannon arvo vuonna 2014 oli yhteensä noin 19,7 miljardia euroa, ja se vastasi noin neljänneksen Suomen teollisuuden kokonaistuotannosta.

Suomen suurimpia kemianteollisuuden yhtiöitä ovat öljynjalostaja Neste, rengasvalmistaja Nokian Renkaat ja muovivalmistaja Borealis Polymers. Kemirasta on yritysjärjestelyjen kautta irronnut osia kuten maalitehdas Tikkurila, maalin väriaineita valmistava CPS Color ja titaanidioksidia Porin tehtaassa tuottava Huntsman Corporation. Lannoitevalmistaja Kemira Growhow myytiin norjalaiselle Yaralle vuonna 2008.

Kemianteollisuus työllistää Suomessa noin 35 000 henkeä (v. 2014). Eniten työllistävät toimialat ovat muovituotteet, peruskemikaalit ja lääkkeet.

## Katso myös
* Kemianteollisuus (järjestö)

## Lähteet

## Aiheesta muualla
* http://www.kemianteollisuus.fi/fi/
Arkhamin mielisairaala

**Arkhamin mielisairaala** () tai yksinkertaisesti vain **Arkham** on kuvitteellinen psykiatrinen sairaala, joka esiintyy yhdysvaltalaisen DC Comicsin julkaisemissa sarjakuvissa, pääasiassa Batman-tarinoissa. Lukuisat Batmanin viholliset (kuten Jokeri, Myrkkymuratti, Arvuuttaja, Kaksinaama, Linnunpelätin, Killer Croc, Savinaama, Hullu Hatuntekijä, Pakkasherra ja Harley Quinn) ovat olleet potilaana Arkhamissa ja myös paenneet sieltä.

## Muissa medioissa
Arkham on olennainen osa Batmanin seikkailuja, ja se on ollut mukana myös muissa medioissa kuin sarjakuvalehdissä.

### Televisiossa
* Barry Allen mainitsee Arkhamin *[[Flash (televisiosarja)|The Flash]]* -televisiosarjan jaksossa.

### Elokuvissa
* *[[Batman Forever]]* -elokuvassa Arkham nähtiin elokuvan lopussa. Alun perin mukana oli myös kohtaus, jossa Kaksinaama pakenee Arkhamista elokuvan alussa, mutta se leikattiin lopulta pois.
* Elokuvassa *[[Batman & Robin]]* Arkham nähdään monesti.
* Elokuvassa *[[Batman Begins]]* Arkham esiintyy paljon isommassa roolissa kuin aiemmin. Jonathan Crane (tunnetaan myös Linnunpelättimenä) käyttää esimerkiksi Arkhamin vesiputkistoa pelkokaasun levittämisessä Gothamin vesiin.
* Harvey Dent, Batman ja Alfred mainitsevat Arkhamin ohimennen *Batman Beginsin* jatko-osassa *[[Yön ritari]]*, mutta asiaa ei käsitellä sen enempää.
* *[[Yön ritarin paluu]]ssa* mainitaan, että kaikki Arkhamin potilaat (Jokeria lukuun ottamatta) siirrettiin Blackgaten vankilaan Harvey Dentin kuoleman vuoksi.
* *[[Batman v Superman: Dawn of Justice]]n* Ultimate Editionissa Batman paljastaa vankilassa istuvalle Lex Luthorille järjestäneensä tälle siirron Arkhamiin.
* Arkham esiintyy *[[Suicide Squad (elokuva)|Suicide Squadin]]* takaumakohtauksissa.
* Elokuvassa Joker päähenkilö Jokeri käy varastamassa Arkhamista äitinsä potilastiedot ja myöhemmin hänet passitetaan sinne jäätyään kiinni useiden ihmisten murhaamisesta ja osallisuudestaan Gothamin levottomuuksiin.

### Videopeleissä
* Arkham on ensimmäinen kenttä SNES-peli *Batman Foreverissä*.
* Arkham on yksi pelin tasoista *[[Batman Begins]]* -elokuvaan perustuvassa pelissä.
* Arkham toimii vihollisten päämajana *[[Lego Batman: The Video Game]]ssä*, kun taas Lepakkoluola sankareiden.
* **' sijoittuu kokonaan Arkhamiin, jonka vallan Jokeri kaappaa.
* Arkham esiintyy myös pelissä ''[[DC Universe Online]]''.
* ''ssä'' (jatko-osa ''Batman: Arkham Asylumille''), Arkham ja Blackgate on siirretty Gothamin keskusalueelle Quincy Sharpin toimesta.
* Arkham esiintyy pelissä ''[[Lego Batman 2: DC Super Heroes]]'', jossa Lex Luthor vapauttaa Jokerin saadakseen apua synteettisen kryptoniitin luomisessa presidenttikampanjan onnistumiseksi. Tämän vuoksi myös muut Arkhamin potilaat pääsevät karkuteille.
* Arkham on pelattava taso tappelupelissä ''Injustice: Gods Among Us''. Se sisältää myös muita vihollisia, jotka aiheuttavat vahinkoa pelaajille siirtymissä.
* Arkham mainitaan ''issa'' (esiosa ''Batman: Arkham Asylumille'').
* Jason Todd viittaa Arkhamiin **' -pelissä.

## Lähteet
Minus One

**Minus One** on vuonna 2009 perustettu kyproslainen rock-yhtye. Yhtyeen muodostavat laulaja Francois Micheletto, kitaristi Harrys Pari, kitaristi ja laulaja Konstantinos Amerikanos, basisti Antonis Loizides ja rumpali Christopher Ioannides. Yhtye aloitti uransa cover-yhtyeenä.

Minus One julkaisi ensimmäisen singlensä, "Shinen", vuonna 2015. Kappale sijoittui Kyproksen euroviisukarsinnassa kolmanneksi. Minus One valittiin marraskuussa 2015 edustamaan Kyprosta vuoden 2016 Eurovision laulukilpailussa Tukholmassa. Helmikuussa 2016 heidän kappaleekseen euroviisuissa valittiin "Alter Ego".

## Diskografia
**Singlet**
* Shine (2015)
* Alter Ego (2016)

## Lähteet

## Aiheesta muualla
If I Were Sorry

**If I Were Sorry** () on ruotsalaisen laulajan Fransin kappale, jolla hän edusti Ruotsia vuoden 2016 Eurovision laulukilpailussa Tukholmassa. Kappaleen ovat säveltäneet ja sanoittaneet Fredrik Andersson, Michael Saxell, Oscar Fogelström ja Frans itse.

Frans valittiin Ruotsin euroviisuedustajaksi maaliskuussa 2016. Hän selviytyi suoraan finaaliin Ruotsin ollessa kilpailun isäntämaa. Siellä kappale keräsi 261 pistettä ja sijoittui viidenneksi.

## Lähteet
Kaupan ala Suomessa

**Kaupan ala** on tavaroiden ostoon ja myyntiin keskittynyt toimiala, joka koostuu vähittäis- ja tukkukaupasta.

Tukkukaupan asiakkaana ovat yritykset, kun taas vähittäiskaupan kohderyhmänä ovat kuluttajat. Tukkukaupat myyvät tuotteita sekä vähittäiskaupalle edelleen välitettäväksi, mutta myös tuotteen loppukäyttäjille kuten teollisuudelle ja muille yrityksille.

Päivittäistavaroiden vähittäiskaupan arvo Suomessa vuonna 2014 oli noin 16,7 miljardia euroa. Suomalaiselle päivittäistavarakaupalle on ominaista ketjuuntuminen sekä hankinnan ja logistiikan keskittyminen. Vuonna 2015 S-ryhmän markkinaosuus oli 45,9&nbsp;%, K-ryhmän 32,7&nbsp;%ja Lidlin 9,0&nbsp;% Päivittäistavaroiden myynti on keskittynyt suuriin myymälöihin. Yli tuhatneliöisten myymälöiden markkinaosuus on yli 60 %.

Kauppa on elinkeinoelämän suurin työllistäjä. Vuonna 2013 alalla oli noin 123&nbsp;000 suomalaista, tosin sittemmin alan työllisyys on vähentynyt selvästi. Työttömyys ja varsinkin nuorten työttömyys ovat kaupan alalla viime vuosina kasvaneet selvästi. Kauppa on suurin alle 25-vuotiaiden nuorten työllistäjä, ja kaupan heikko työllisyyskehitys osuu kipeimmin juuri nuoriin. Alalle tyypillistä on sesongit ja ruuhkahuiput, jolloin palkataan tilapäistä työvoimaa.

## Katso myös
* Kaupan alan koulutus Suomessa

## Lähteet
Reitkallin puutarhakoulu

**Reitkallin puutarhakoulu** tai **Reitkallin puutarhurikoulu** oli vuosina 1898–1991 Sippolassa ja Vehkalahdella toiminut suomalainen puutarhakoulu. Koulu oli Suomen ainoa pelkästään naispuutarhureita kouluttanut puutarha-alan ammattikoulu. 

Koulun perustajat olivat rouva Alma Forstén (o.s. Lönnroth) ja hänen puolisonsa eversti Lennart Forstén. Koulu toimi aluksi vuoden 1897 ajan Forsténien kodissa Liikkalan kartanossa, josta se siirrettiin Sippolan hoviin vuonna 1898. Sippolasta se siirrettiin edelleen vuonna 1906 Reitkallin kartanoon Vehkalahdelle.

Koulu sai valtionapua toimintaansa vuoteen 1933 saakka. Tämän jälkeen koulun toiminnan rahoituksesta huolehti maaliskuussa 1933 perustettu *Reitkallin Puutarhakoulun Osakeyhtiö*. Koulua yritettiin vielä saada valtion hoitoon 1963 ja 1964, mutta tämä hanke ei onnistunut. Koulu oli 1960-luvulla kaksivuotinen, ja sinne otettiin vuosittain 16 uutta oppilasta. Reitkallin koulutila oli kooltaan 91 hehtaaria, josta viljeltyä oli 37 hehtaaria ja puutarhaa 7 hehtaaria. Koulussa oli puutarhaopetuksen ohella myös kauppapuutarha-alalle valmistava puutarha-alan liikelinja. Puutarhakoulun toiminta päättyi 1. tammikuuta 1991, kun Reitkallin Puutarhakoulun Osakeyhtiö lakkautettiin. 

## Kirjallisuutta
* *Sippolan puutarha- ja maatalouskoulu - Reitkallin puutarhakoulu 1898-1932* ; kirj. Katri Lagerblad ja Aino Nieminen. Sippolan puutarha- ja maatalouskoulu - Reitkallin puutarhakoulu, Hamina 1948.

## Lähteet

## Aiheesta muualla
* Reitkallin Puutarhakoulu Osakeyhtiö (porssitieto.fi)
Takomo

**Takomo** voi tarkoittaa:

* metallin taontaan tarkoitettu paja tai tehdas
* Takomo-studio, musiikkistudio Helsingissä
* Teatteri Takomo, teatteri Helsingissä
Anophthalmus hitleri

**Anophthalmus hitleri** () on sokea luolissa elävä kovakuoriaislaji, jota esiintyy vain viidessä kosteassa luolassa Sloveniassa. *A. hitleri* on muiden maakiitäjäisten tapaan petoeläin, ja sen aikuisten ja toukkien uskotaan saalistavan pienempiä luolaeläimiä.

## Nimi
Kovakuoriaisen tieteellinen nimi tulee saksalaiselta keräilijältä Oscar Scheibeliltä, jolle myytiin yksilö siihen aikaan dokumentoimatonta lajia vuonna 1933. Lajin nimi omistettiin Adolf Hitlerille, josta oli juuri tullut Saksan valtakunnankansleri. Suvun nimi *Anophthalmus* tarkoittaa ”silmätöntä”, joten lajin koko nimi tarkoittaa ”Hitlerin silmätöntä”. Hitler pani merkille saamansa kunnianosoituksen ja lähetti Scheibelille kiitoskirjeen. Vahvasta poliittisesta merkityksestä huolimatta taksonomiseen perinteeseen kuuluu ettei lajin tieteellistä nimeä vaihdeta, lukuun ottamatta uskonnollisia nimiä, joita ei pitäisi antaa alun perinkään.

Lajilla ei ole erityisen huomattavia piirteitä kuten loisteliaita värejä tai tuntosarvia, ja Hitler-muistojen keräilijät ja kovakuoriaiskeräilijät salametsästävät sitä pelkästään sen nimen vuoksi. Tämän vuoksi laji on vaarassa kuolla sukupuuttoon.

## Populaarikulttuurissa
*A. hitlerin* kuvitteellinen versio (jota esiintyy Puolassa ja jolla on hakaristin muotoinen kuvio peitinsiivessään) on tärkeä osa Ned Beaumanin romaanin *[[Boxer, Beetle]]* juonta. Beaumanin kirjan päähenkilö Philip Erskine oli Scheibelin innoittama.

## Lähteet
Hiekkala

**Hiekkala** voi tarkoittaa:

* Eero Hiekkala (ent. *Hoffrén*, 1893–1942), toimittaja
* Heikki Hiekkala (1952–1986), kosketinsoittaja
* Lassi Hiekkala (aiemmin *Lauri Hoffrén*, 1888–1951), toimittaja ja kansanedustaja, Eero Hiekkalan veli.
Dani Sánchez

**Daniel ”Dani” Sánchez Andrades** (s. 11. lokakuuta 1984 Málaga, Espanja) on espanjalainen jalkapalloilija. Pelipaikaltaan Sánchez on hyökkäävä keskikenttäpelaaja.

Sánchez on Málaga CF:n kasvatti. Miesten tasolla hän aloitti uransa Espanjan alasarjoissa edustaen Alhaurinoa (2003–2004), Bazaa (2004–2005) sekä Real Betisin (2005–2006) ja Real Murcian (2006–2009) kakkosjoukkueita. Kesällä 2009 Sánchez siirtyi Skotlannin mestaruussarjaan Inverness Caledonian Thistleen, jossa hän teki kaudella 2009–2010 neljä maalia 32 ottelussa joukkueen voittaessa sarjan ja noustessa Skotlannin valioliigaan.

Pääsarjatasolla Sánchez pelasi ensimmäisen ottelunsa 22. elokuuta 2010, kun Inverness Caledonian Thistle voitti Dundee Unitedin vieraissa 4–0. Yhteensä hän pelasi kaudella 2010–2011 yhdeksän liigaottelua ja teki yhden maalin – 22. tammikuuta 1–1-tasapeliin päättyneessä kotiottelussa Hamilton Academicalia vastaan. Kaudet 2011–2012 ja 2012–2013 Sánchez edusti A-Leaguessa pelaavaa uusiseelantilaista Wellington Phoenixia. Ensimmäisellä liigakaudellaan hän teki kolme maalia 25 ottelussa ja toisella kaksi maalia 16 ottelussa.

Syyskaudella 2013 Sánchez pelasi Tuen Munissa yhdeksän Hongkongin valioliigan ottelua ja teki niissä yhden maalin. Kaudella 2015 Sánchez pelasi NASL-sarjassa Fort Lauderdale Strikersissa 25 sarjaottelua ja teki yhden maalin.

Huhtikuussa 2016 Sánchez teki sopimuksen Suomen Ykkösessä pelaavan Jazzin kanssa. Hän teki Ykkösen kaudella 2016 yhdeksän maalia 22 ottelussa ja oli joukkueensa paras maalintekijä.

## Lähteet
Euran Pirtti

**Euran Pirtti** on Euran kirkonkylässä sijaitseva entinen nuorisoseurantalo, joka on kulttuurihistoriallisesti arvokas rakennus. Sen on suunnitellut Jalmari Karhula vuonna 1908 ja rakennus edustaa tyyliltään kansallisromanttista jugendia. Karhula suunnitteli myös Euran Pirtin sisustuksen ja kalusteet.

## Historia
Se rakennettiin nuorisoseuran taloksi, jossa tarjottiin erilaista harrastustomintaa. Pirtissä harjoitettiin 1920- ja 1930-luvuilla suojeluskuntatoimintaa. Kun toiminta hiipui Pirtissä 1960-luvulla, aiheuttivat taloudelliset vaikeudet talon rappeutumisen. Pirtin pelastamiseksi se myytiin 1970-luvulla Helsingin Seurasaareen, mutta korkeat siirtokustannukset katkaisivat hankkeen etenemisen. Pirtti palautettiin euralaisille, jotka innostuivat sen kunnostamisesta ja perustivat Kotiseutuyhdistys Euran Pirtti ry:lle. Kunnostushanke toteutettiin vuosina 1983–1984 seuraten Karhulan alkuperäisiä piirustuksia. Euran Pirtti toimii juhla- ja näyttelytilana.

## Lähteet

## Aiheesta muualla
* Verkkosivut: Euran Pirtti
Val-de-Grâcen kirkko

**Val-de-Grâcen kirkko** on barokkityylinen kirkko Pariisin keskustassa, 5. arrondissementin alueella. Kirkko kuului alun perin osana Val-de-Grâcen nunnaluostariin, joka on nykyään Ranskan armeijan sotilassairaala.

Kirkon rakennutti Ranskan kuningatar Anna Itävaltalainen lahjana Pariisin silloisessa esikaupungissa Saint-Jacquesissa toimineelle benediktiiniläiselle nunnaluostarille sen kunniaksi, että hän oli yli 20 vuoden avioliiton jälkeen synnyttänyt puolisolleen, kuningas Ludvig XIII:lle perillisen. Tuleva kuningas Ludvig XIV laski itse kirkon peruskiven vuonna 1645. Kirkon suunnitteli kuuluisa arkkitehti François Mansart, ja arkkitehti Jacques Lemercier viimeisteli suunnitelmat. Kuningatar Annan toiveesta kirkko pyhitettiin Neitsyt Marialle. Julkisivun päätykolmiossa lukee latinaksi *iesu nascenti virginiq. matri* (”Jeesus syntyi neitseellisestä äidistä”). Kirkkoon on haudattu 27 Ranskan kuningasperheen jäsentä. Luostari muutettiin sotilassairaalaksi Ranskan vallankumouksen jälkeen vuonna 1796.

Kirkon lyijy- ja kultakupoli on 41 metriä korkea ja halkaisijaltaan 19 metriä. Se kuuluu Pariisin maamerkkeihin. Kupolin sisäkatossa on Pierre Mignardin maalaama kattofresko, johon on kuvattu 200 eri hahmoa kolme kertaa luonnollista kokoa suurempina. Kirkon kaksikerroksinen korinttilaistyylinen fasadi on myös runsaasti koristeltu ja sen edessä on aidattu kunniapiha. Fasadin esikuvana toimi Firenzen Santa Maria Novella.

## Lähteet

## Aiheesta muualla
Futaba Channel

**Futaba Channel** (*ふたば(双葉)☆ちゃんねる Futaba Channeru*, kirjaimellisesti *”kaksilehtinen kanava/kahden lehden kanava”*) tai lyhyesti Futaba on suosittu japanilainen kuvafoorumi. Sen perusti tuntematon henkilö vuonna 2001, kun 2channel oli vaarassa sulkeutua. Futaba on toiminut tärkeänä osana japanilaista internet-kulttuuria. Lisäksi se on toiminut maailman ensimmäisen ja suurimman englanninkielisen kuvafoorumin, 4chanin inspiraation lähteenä.

Futabaa pidetään yleisesti maailman ensimmäisenä chan-tyyppisenä kuvafoorumina. Se sisältää noin 60 keskustelualuetta, joista kolme on ”oekaki” -alueita sekä 40 tekstilautaa. Aihealueita ovat muun muassa henkilökohtaiset ongelmat, roskaruoka, urheilu, rāmen ja pornografia. Lisäksi sivustolla on alue, jonne voi ladata muun muassa PDF- ja ZIP- tiedostoja. Sivustolle voi lisätä sisältöä vain japanilaisista IP-osoitteista.

Japanin ulkopuolella sivusto tunnetaan sen osoitteen vuoksi myös nimellä *2chan*.

## Katso myös
*4chan
*2channel

## Lähteet
Younghearted

**Younghearted** on keväällä 2015 perustettu suomenkielistä popmusiikkia soittava yhtye. Yhtyeeseen kuuluvat Reeta Huotarinen, Emil Korkiakoski ja Atte Ranta.

## Ura
Yhtyeen jäsenet tapasivat toisensa jo kouluaikoina Mäkelänrinteen urheilulukiossa, jossa he opiskelivat samaan aikaan. Korkiakoski on entinen SM-tason golffaaja (tasoitus 0), Ranta pelasi HIFK:ssa maalivahtina jalkapalloa aina nuorten maajoukkuetta myöten ja Huotarinen pelasi jalkapalloa PK-35:ssä.

Yhtye oli alun perin aikeissa julkaista musiikkiaan englanniksi laulettuna, mutta päätyivät kuitenkin julkaisemaan ensimmäisen kappaleensa suomen kielellä. Ensimmäinen single ”Hyvä näin” julkaistiin 22. toukokuuta 2015 pienen 325 Media -levy-yhtiön kautta. Toisen singlensä, ”Hetkeksi”, yhtye julkaisi 5. elokuuta 2015. Kappale nousi seuraavan syksyn aikana muun muassa kolmeksi viikoksi Suomen singlelistalle ja se lisättiin YleX-radiokanavan soittolistalle. Single sai vielä loppuvuodesta kultalevyn, kun sitä oli striimattu yli kaksi miljoonaa kertaa.

Yhtye julkaisi esikoisalbuminsa, *[[Nuorisydän]]*, 29. huhtikuuta 2016. Se nousi ensimmäisellä listaviikollaan Suomen virallisen albumilistan 15:nneksi. Yhtye sai albumista kultalevyn syyskuussa 2016 sen ylitettyä 10 miljoonan suoratoistokuuntelun rajan.

Younghearted solmi ensimmäisen levytyssopimuksensa 325 Median kanssa alkuvuodesta 2015. Saman vuoden joulukuussa yhtye aloitti yhteistyön myös Universal Musicin kanssa. Joulukuussa 2016 yhtye kertoi solmineensa uuden levytyssopimuksen Warner Music Finlandin kanssa. Ensimmäinen albumi, *[[Vapaa (albumi)|Vapaa]]*, Warnerin alaisuudessa julkaistiin kesäkuussa 2019.

Yhtye kilpaili vuoden 2022 Uuden Musiikin Kilpailussa kappaleellaan ”Sun numero”.

## Diskografia
### Albumit

### EP:t

### Singlet

### Musiikkivideot
* *Hyvä näin*
* *Hetkeksi*
* *Halaa*
* *Jos sä oot mun*
* *Nukkumaan*

## Lähteet
Saint-Séverinin kirkko

**Saint-Séverinin kirkko** on keskiaikainen kirkko Pariisin Latinalaiskorttelissa, 5. arrondissementin alueella.

Kirkko on saanut nimensä 500-luvulla eläneen erakon, pyhän Severinus Pariisilaisen mukaan. Hän tiettävästi asui tällä seudulla ja suostutteli frankkien kuninkaan Klodvigin pojanpojan Clodoaldin ryhtymään papiksi. Ensimmäinen kirkko rakennettiin paikalle jo Severinuksen elinaikana 500-luvulla, mutta se tuhoutui myöhemmin normannien hyökkäyksessä. Nykyisen kirkon rakentaminen aloitettiin 1200-luvulla Filip II:n aikana ja sitä laajennettiin 1300-luvulla. Suuri osa kirkosta tuhoutui tulipalossa satavuotisen sodan aikana vuonna 1448, mutta se rakennettiin pian entistä ehommaksi arkkipiispa Guillaume d’Estoutevillen aloitteesta. Sivukappelit on rakennettu vuosina 1498–1520. Kirkkoon lisättiin toinen sakaristo vuonna 1643 ja hoviarkkitehti Jules Hardouin-Mansartin suunnittelema ylimääräinen kappeli vuonna 1673. Ludvig XIV:n serkku Montpensierin herttuatar otti kirkon vuonna 1684 suojelukseensa ja kustansi kuorin uudistustyöt. Muutostyöt suunnitteli Charles Le Brun.

Saint-Séverin on liekkigotiikan täydellinen ilmentymä. Runsaasti koristeltu kirkko on viisilaivainen ja pitkästä rakennusajastaan huolimatta arkkitehtonisesti yhtenäinen. Erityisesti kaksinkertainen kuorikäytävä on sisältä näyttävä monimutkaisten holvirakennelmiensa ansiosta. Saint-Séverinin tornissa on Pariisin vanhin tornikello vuodelta 1412. Kirkon pihalla on keskiaikainen luukammio eli katettu joukkohauta, jossa vainajien luut on sijoitettu kattoristikkoon.

Kirkkomaalla suoritettiin vuonna 1474 eräälle kuolemaantuomitulle vangille maailman ensimmäinen sappikivileikkaus. Koska vanki suostui vapaaehtoisesti leikkaukseen ja selvisi hengissä, kuningas Ludvig XI armahti ja palkitsi hänet.

## Lähteet

## Aiheesta muualla

*Seurakunnan kotisivu
Prana

**Prana** on hindulaisessa filosofiassa ja joogafilosofiassa elämänvoima, joka kiertää kehon energiakanavissa, *[[Nadi (jooga)|nadeissa]]*. Joogit pyrkivät ohjailemaan pranaa ja vapauttamaan sen tukoksia *[[pranayama]]lla* eli säätelemällä ja pitkittämällä hengitystään.

## Lähteet
Pariisin suurmoskeija

**Pariisin suurmoskeija** () on moskeija Pariisin 5. arrondissementissa, aivan kasvitieteellisen puutarhan länsipuolella, osoitteessa 39 rue Geoffroy-Saint-Hilaire.

Moskeijan suunnittelivat ranskalaiset arkkitehdit Charles Heubès, Robert Fournez ja Maurice Mantout. Se rakennettiin vuosina 1922–1926. Ranskan valtio tuki moskeijan rakentamista kunnianosoituksena ensimmäisen maailmansodan aikana Ranskan armeijassa taistelleille muslimisotilaille. Kustannuksiin osallistuivat myös useat Ranskan islamilaiset siirtomaat Afrikassa ja Aasiassa. Moskeijan arkkitehtuuri edustaa espanjalais-maurilaista tyyliä, joka erottuu Pariisin katukuvasta. Rakennuskompleksiin kuuluu rukoussalin ohella koraanikoulu ja islamilaisen uskontotieteen instituutti. Sen yhteydessä on myös Pariisin suurimaamin virka-asunto. Moskeijan minareetti on 33 metriä korkea.

## Lähteet

## Aiheesta muualla

*Moskeijan kotisivu
Xpress 3200

**Xpress 3200** on ATI Technologiesin valmistama emolevyn piirisarja. Piirisarja julkaistiin vuonna 2006. Piirisarja tukee AMD:n Athlon 64 ja Sempron suorittimia. Intelin suorittimista piirisarja tukee Pentium 4 ja D mallien suorittimia sekä 1066 mhz väylätaajuudella toimivia Core 2 -sarjan suorittimia. Piirisarjaa käytettiin Socket 754, Socket 939 ja Socket 775 -suoritinkannoissa. Piirisarjan koodinimi oli Manta.
LGA 1156

**LGA 1156** on Intelin valmistama suoritinkanta kolmannen sukupolven core suorittimille. Suoritinkannassa on 1156 kontaktipinniä. Suurimpana muutoksena edeltävään LGA 775-suoritinkantaan on eteläsillan integroiminen suorittimeen, jolloin emolevyltä kyettiin jättämään yksi piiri pois. Kanta tuki kahta muistikanavaa ja suurin tuettu muistin kellotaajuus riippui käytettävästä suorittimesta. Intel lopetti kannan tukemisen vuonna 2012, kun tilalle tuli LGA 1155.
Basam Books

**Basam Books** on vuonna 2016 perustettu riippumaton helsinkiläinen yleiskustantamo.

Kustantamo on keskittynyt hyvinvointi- ja työelämäkirjallisuuden, kaunokirjallisten klassikoiden sekä runouden kustantamiseen.

Yrityksen perustaja ja kustantaja on Batu Samaletdin, joka perusti samannimisen kustantamon alun perin vuonna 1993. Vanha Basam Books toimii nykyään nimellä Viisas Elämä.

Basam Books Oy on Suomen Kustannusyhdistyksen jäsen. 

## Maksuvaikeudet
Huhtikuussa 2025 uutisoitiin, ettei Basam Books -kustantamo ole maksanut ajallaan tekijänoikeuskorvauksia kirjailijoilleen. Tämä on herättänyt laajaa tyytymättömyyttä kirjailijoissa. Kymmenet kirjailijat ovat kertoneet puuttuvista palkkioista, myyntiraporteista ja huonosta viestinnästä. 

## Lähteet

## Aiheesta muualla
* Basam Books Oy:n verkkosivut